Қаратал обалары

Қаратал обалары - тарихи ескерткіштер тобы. Үштөбе темір жолы. станциясына барар жолдың бойында, Қаратал өзенінен өтетін көпірдің қасында орналасқан. 1956 ж. Жетісу археол. экспедициясы (Е.А.Агеева) 44 обаны аршып, зерттеу жұмысын жүргізді. Обалардың биіктігі 0,50 м-ден 1 мге дейін. Зерттеу барысында аршылған обалардан басын солтүстікбатысқа немесе оңтүстік-шығысқа беріп, шалқасынан жатқызып жерлеген адамдардың сүйегі, көзелер, темір пышақтар, қола сақина, темір сауыт пластинкалары табылды. Ғалымдардың болжауынша, обалар — б.з. 1 ғ-да, және 4-5 ғ-ларда Жетісуда өмір сүрген тайпалардың зираттары. 
Жетісу энциклопедия. - Алматы: «Арыс» баспасы, 2004 жыл. — 712 бет + 48 бет түрлі түсті суретті жапсырма. ISBN 9965-17-134-3

Дереккөздер